b'\n_START_ARTICLE_\nEspigmomanometro\n_START_PARAGRAPH_\nAng espigmomanometro o ispigmomanometro ay isang aparatong panukat sa presyon ng dugo. May dalawang bahagi ang isang espigmomanometro: isang punyos (cuff) na binibintog upang limitahan ang daloy ng dugo, at ang isang manometro, de-asoge, mekanikal o elektroniko man, na nagsusukat ng presyon. Ginagamit ito kasabay ng paraan upang maisuri ang presyon ng dugo sa simula, at ang presyon nito kapag hindi hinaharangan ang daloy ng dugo: halimbawa, sa mekanikal na espigmomanometro, ginagamit ito kasabay ng estetoskopyo._NEWLINE_Nagmula ang salitang "espigmomanometro" sa salitang esfigmoman\xc3\xb3metro sa Espanyol, na nagmula naman sa Griyegong sphygm\xc3\xb3s (pulso), kasama ang salitang pang-agham na manometro (panukat ng presyon). Inimbento ito noong 1881 ni Samuel Siegfried Karl Ritter von Basch, isang doktor mula sa Austria.'